Προσαρμογή της στατικής και της δυναμικής διάτασης μεγάλης διάρκειας στα μηχανικά και νευρομυϊκά χαρακτηριστικά της κίνησης παιδιών προεφηβικής ηλικίας
Authors: Μελίγγας Κωνσταντίνος 
Published: September 2021

Σκοπός της εργασίας ήταν να ερευνήσει την επίδραση ενός προγράμματος 8 εβδομάδων στατικών και δυναμικών διατάσεων στο εύρος κίνησης των αρθρώσεων των κάτω άκρων, στην αλτική ικανότητα, στη ταχύτητα καθώς και στη μέγιστη δύναμη πριν και μετά από το προπονητικό πρόγραμμα. Συγκεκριμένα οι δοκιμαζόμενοι εξετάστηκαν, στο δρόμο των 20 m ταχύτητας, στο άλμα χωρίς φορά,στο άλμα με αρχική ταχύτητα προς τα κάτω (CMJ), στο άλματα μετά από πτώση από 20cm (DJ) στην μέγιστη ισομετρική, σύγκεντρη και έκκεντρη δύναμη. Εξετάστηκαν επίσης τα κινηματικά και ηλεκτρομυογραφικά χαρακτηριστικά των αλμάτων(CMJ,DJ) και της μέγιστης ισομετρικής, σύγκεντρης και έκκεντρης δύναμης.Στην έρευνα έλαβαν μέρος 42 αγόρια τα οποία τυχαία χωρίστηκαν σε 15 τα οποία πραγματοποίησαν το πρόγραμμα των στατικών διατάσεων(SS), 15 τα οποία πραγματοποίησαν το πρόγραμμα των δυναμικών διατάσεων (DS) και τέλος 12 ταοποία αποτελούσαν την ομάδα ελέγχου (CG). Το πρόγραμμα διήρκησε 8 εβδομάδες και τα παιδιά πραγματοποιούσαν το πρόγραμμα 3 φορές την εβδομάδα. Το πρόγραμμα περιελάμβανε ασκήσεις διάτασης για τα κάτω άκρα κάθε άσκηση διαρκούσε 10 sec επί 3 φορές. Η ανάλυση των αποτελεσμάτων έγινε με το στατιστικό πακέτο SPSS και για τη στατιστική ανάλυση χρησιμοποιήθηκε η ανάλυση διακύμανσης, για επαναλαμβανόμενες μετρήσεις (Repeated measures), με post-hocανάλυση (με δείκτη Tukey’s) για να διαπιστωθεί ποιοι μέσοι όροι στα ζεύγη των ομάδων διαφέρουν σημαντικά από τους υπόλοιπους. Ως επίπεδο σημαντικότητας θα ορισθεί το p≤0.05.Τα αποτελέσματα έδειξαν βελτίωση της τροχιάς κίνησης των αρθρώσεων των κάτω άκρων και για τις δύο ομάδες. Συγκεκριμένα η κάμψη του ισχίου αυξήθηκε για την(DS) ομάδα κατά 5,71%, για την (SS) ομάδα κατά 6,87%. Η έκταση του ισχίου αυξήθηκε για την (DS) ομάδα κατά 110,27%, για την (SS) ομάδα κατά 117%. Η απαγωγή του ισχίου αυξήθηκε για την (DS) ομάδα κατά 25,60%, για την (SS) ομάδα κατά 11,05%.Η κάμψη του γόνατος αυξήθηκε για την (DS) ομάδα κατά 5,58%, για την (SS) ομάδα κατά 3,28%.Είχαμε βελτίωση της επίδοσης στο δρόμο 20 mταχύτητας για την (DS) ομάδα κατά 7%, για την (SS) ομάδα κατά 8.9%, στο άλμα χωρίς φορά για την (DS) ομάδα κατά 3.37%, για την (SS) ομάδα κατά 3.9%,δοκιμασίες που έγιναν εκτός εργαστηρίου.Στο εργαστήριο μετρήθηκαν τα άλματα DJ και CMJ τα αποτελέσματα έδειξαν βελτίωση στο ύψος άλματος τόσο στο DJ κατά 20,83% και κατά 11,25%, όσο και στο CMJ κατά 15,26%, και 13,05%, για τις δύο ομάδες (DS) και (SS) αντίστοιχα.Επίσης αυξήθηκε η μέγιστη ισχύς που παρήγαγαν τα δοκιμαζόμενα παιδιά, η ομάδα των δυναμικών διατάσεων αύξησε την μέγιστη ισχύ στο (DJ) κατά 20,24 % και 14%και στο (CMJ) κατά 17,71% και 19,15%, Επίσης είχαμε επίδραση στα κινηματικά χαρακτηριστικά κατά την εκτέλεση των αλμάτων, δηλαδή μεταβολές της γωνίας της ΠΔΚ, Γόνατος, Ισχίου οι οποίες δείχνουν αλλαγή της τεχνικής των αλμάτων. Δεν είχαμε καμία μεταβολή στα ηλεκτρομυογραφικά χαρακτηριστικά των αλμάτων. Η μέγιστη ισομετρική δύναμη αυξήθηκε κατά 30,76% (DS), και 19,57% (SS), η μέγιστη σύγκεντρη δύναμη κατά 19,00% (DS) και κατά 22,61% (SS), η έκκεντρη δύναμη κατά 25,85% (DS) και 24,34% (SS), για τις δύο ομάδες αντίστοιχα. Όσο αφορά τα κινηματικά χαρακτηριστικά δεν είχαμε καμία στατιστικά σημαντική μεταβολή, παρουσιάστηκε όμως στατιστικά σημαντική μεταβολή στα ηλεκτρομυογραφικά χαρακτηριστικά όλων των μυών κατά την ώθηση για όλες τις μορφές δύναμης που εξετάστηκαν. Η ανάλυση independent t-test έδειξε ότι δεν υπήρξε διαφορά μεταξύ της ομάδας των στατικών και της ομάδας των δυναμικών διατάσεων. Η ΟΕ δεν παρουσίασε καμία στατιστικά σημαντική μεταβολή σε όλες τις μεταβλητές που μετρήθηκαν. Από τα αποτελέσματα συμπεραίνεται ότι πιθανόν ότι οι αλλαγές που συμβαίνουν στις ανατομικές δομές καθώς και οι αλλαγές στην τεχνική,μετά από ένα παρεμβατικό πρόγραμμα με στατικές και δυναμικές διατάσεις έχουν ως αποτέλεσμα την βελτίωση της ευκαμψίας καθώς και της επίδοσης και των αλμάτων και των δυνάμεων που ελέχθησαν στα παιδιά προεφηβικής ηλικίας.